Rossiyaning Yoqutiston aviakompaniyasi O‘zbekistondan oltita Il-114-100 samolyotini sotib olishni taklif qildi

Rossiyaning Yoqutiston aviakompaniyasi hukumat vakillari va senatorlarga O‘zbekistonda “turib qolgan” Kanadaning motorlari bilan jihozlangan Il-114-100 samolyotlarini sotib olishni qo‘llab-quvvatlashni taklif qildi, deya xabar beradi “Spot”.

Aviakompaniya rahbari Vladimir Gorbunovning so‘zlariga ko‘ra, samolyotlarni sotib olish 2023-yilda rus dvigatellari bilan jihozlangan Il-114 paydo bo‘lgunga qadar Arktika hududlariga yetkazib berishni to‘xtatib qo‘yishning oldini olish uchun zarur.
“O‘zbekistonda Pratt & Whitney dvigatellari bilan jihozlangan oltita Il-114-100 samolyotlari mavjud. Biz Krasnoyarsk aviakompaniyasi bilan uchtadan samolyot sotib olishimiz va ikkita mintaqani ushbu samolyotlarda uchishga o‘rgatishimiz kerak”, — deydi Gorbunov.
Gorbunovning so‘zlariga ko‘ra, bunday xaridning qiymati taxminan 50 million dollarni tashkil etadi. Unga simulyatorlar, qo‘shimcha uskunalar va ehtiyot qismlar ham kiradi.
O‘zbekistonning Il-114-100 samolyotlari 2006-yildan 2013-yilgacha bo‘lgan davrda ishlab chiqarilgan va o‘tgan yillardan beri foydalanilmaydi, ular yo‘lovchilar sonining ortishi tufayli A320ga almashtirilgan.
Il-114-300 Il-114 sovet samolyotining modernizatsiyalangan variantidir. U beton va zich tuproq bilan jihozlanmagan aeroportlarda qo‘llanish uchun mo‘ljallangan.